Ebu-Bekr
Ebu-Bekr (arapski: أَبُو بَكْرٍ) punim imenom ‘Abdullah ibn Ebi Kuhafeh, (cca 573-august 634) bio je jedan od prvih muslimana, halifa Pravednog halifata, koji je vladao od 632. do 634. godine. Preko svoje kćeri bio je punac poslanika Muhammeda. Poslanik ga je prozvao Es-Siddik, što znači Iskreni. Taj nadimak s ponosom je i s pravom nosio sve do preseljenja na ahiret. Moderna historija pamti ga uglavnom po tome što je bio prvi od pravednih halifa i općenito prvi halifa. Jedan je od desetorice ashaba kojima je još za života obećan džennet.